**8. ja 9. luokkien valinnaisainetarjonta 2023–2025**

 Pataluodon koulu

**A. Pitkät taito- ja taideaineet**(opiskellaan 2 tuntia viikossa 8. ja 9. luokalla)

1. yvKO: Valinnainen kotitalous

2. yvKU: Valinnainen kuvataide

3. yvLI: Valinnainen liikunta

4. yvMU: Valinnainen musiikki

5. yvKS (TN): Valinnainen käsityö, tekninen työ

6. yvKS (TS): Valinnainen käsityö, tekstiilityö

**B. Pitkät soveltavat valinnaisaineet**(opiskellaan 2 tuntia viikossa 8. ja 9. luokalla)

1. yvESB: B2-kieli, espanja

2. yvRAB: B2-kieli, ranska

3. yvSAB: B2-kieli, saksa

4. yvVEB: B2-kieli, venäjä

5. yvDRA: Draamavalinnainen

6. yvKSE Elektroniikka

7. yvEKO: Ekologinen kuluttaja

8. yvLIM: Mailapelit ja palloilu

9. yvAIM: Media

10. yvLIO: Oma keho haltuun liikkuen ja tanssien

11. yvKULU: Kuvataidetta luovasti kokeillen

**C. Lyhyet soveltavat valinnaisaineet** (opiskellaan 2 tuntia viikossa 8. luokalla)

1. yvIT: IT ja internet

2. yvKUKY: Kynällä ja pensselillä

3. yvLIK: Kuntoa ja virkistystä liikunnasta

4. yvKOR: Ruokakulttuuri

5. yvVY: Vuosi yrittäjänä

**D. Lyhyet taito- ja taideaineet**(opiskellaan 1 tunti viikossa 8. luokalla)

1. yxKO: Terveellinen arkiruoka

2. yxKU: Kuvataidetta ja viestintää

3. yxLI: Sport Mix

4. yxKS (TN): Teknisen työn lyhytkurssi

5. yxKS (TS): Luova tekstiilityö

6. yxMU: Kuoro- ja solistilaulu

**A. PITKÄT TAITO- JA TAIDEAINEET**

Opiskellaan 2 tuntia viikossa 8. ja 9. luokalla. Ei anneta erillistä arvosanaa, vaan arvioidaan osana yhteisinä oppiaineina opetettavien taide- ja taitoaineiden oppimäärää.

**1. VALINNAINEN KOTITALOUS**

TAVOITTEET

Valinnaisen kotitalouden tunneilla tuetaan ruoanvalmistus- ja leivontataitojen kehittymistä sekä pohditaan ruokavalioon liittyviä valintoja ja tottumuksia. Valinnaiskokonaisuudessa tutustutaan kalenterivuoden juhliin, niihin liittyviin tapoihin ja perinteisiin. Tunneilla paneudutaan asumiseen, puhtaanapitoon ja tekstiilienhoitoon liittyviin valintoihin sekä ohjataan oppilasta toimimaan itsenäisenä päätöksentekijänä ja vastuuntuntoisena kuluttajana.

SISÄLTÖ

Ruoanvalmistus ja leivonta, ruoanvalmistusmenetelmien ja perustaikinatyyppien kertaaminen, elintarvikehygienia, kalenterivuoden juhlat, juhlien suunnittelu ja järjestäminen, erityisruokavaliot, lähiruoka, pakkausmerkinnät, kodinhoitoon ja järkevään kuluttamiseen liittyvät tehtävät, kotitaloustöiden suunnittelu ja aikatauluttaminen.

TYÖTAVAT

Tiedonhankintaa ja käytännöntyöskentelyä ryhmissä, paritöinä ja yksittäin, pienimuotoiset retket lähialueella.

ARVIOINTI

Valinnaisen kotitalouden opinnot arvioidaan osana kotitalouden yhteistä oppimäärää. Arviointi perustuu kotitalouden tavoitteiden hyvän osaamisen kuvauksiin. Arviointiin vaikuttavat oppilaan käytännön toimintataidot, tiedonhankintataidot sekä yhteistyö- ja vuorovaikutustaidot.

**2. VALINNAINEN KUVATAIDE**

TAVOITTEET

Tavoitteena on antaa laaja-alaista opetusta kuvataiteen eri osa-alueilla. Tavoitteena on syventää tietoja ja taitoja ja antaa kattava käsitys kuvataiteen merkityksestä ja roolista ympäristössämme. Valinnainen kuvataide antaa myös tukevan pohjan visuaalisten alojen jatko-opinnoille.

SISÄLTÖ

Oman tekemisen vahvistaminen ja eri tekniikkoihin tutustuminen, kuvataiteen merkitys ympäristössä ja yksilön elämässä. Kuvataiteen historiaan ja eri kulttuureihin tutustuminen.

TYÖTAVAT

Piirustuksen ja maalauksen tekniikat, grafiikka, digitaalinen kuva, valokuvaus, muotoilu eri tekniikoin. Oma tekeminen ja kuvien tarkastelu.

ARVIOINTI

Valinnaisen kuvataiteen opinnot arvioidaan osana kuvataiteen yhteistä oppimäärää.  Arviointi perustuu kuvataiteen hyvän osaamisen kuvauksiin. Työskentelyn ja tuotosten arviointi.

**3. VALINNAINEN LIIKUNTA**

TAVOITTEET

Perusliikunnan tavoitteisiin pohjautuva valinnainen liikunta mahdollistaa liikuntatietojen ja -taitojen vahvistamisen ja syventämisen. Tavoitteena on kehittää sosiaalisten taitoja erityisesti ryhmätyöskentelytaitoja. Tunneilla tutustutaan uusiin lajeihin. Suomen monipuolinen luonto ja liikuntaympäristöt tarjoavat harrastusmahdollisuuksien esittelyn vuodenajat huomioiden.

9.luokalla tavoitteena on perusliikunta- ja lajitaitojen soveltaminen tarkoituksenmukaisesti erilaisissa oppimisympäristöissä tuttujen ja uusien sisältöjen kautta. Tunneilla pyritään vahvistamaan edelleen sosiaalisia taitoja sekä lisätään oppilaan omatoimisuutta ja valinnaisuutta kohti elinikäistä liikunnanharrastamista ja oman fyysisen kunnon kehittämistä.

SISÄLTÖ

Kurssin suunnittelu tehdään yhdessä huomioon oppilaiden toiveet mahdollisuuksien mukaan. Tuntien rungon muodostavat esim.:

* perusliikuntataidot, kehonhallinta ja havaintomotoriikka
* pallo- ja mailapelit
* luistelu ja jääpelit
* hiihto/laskettelu
* suunnistus, yleisurheilu
* musiikki- ja kuntoliikunta, esim. lihaskuntoa

Lisäksi tunneilla tutustutaan hieman erikoisempiin lajeihin:

* ultimate, lippupallo, pingis
* norsupallo, kinball
* fastscoop, lacrosse
* muu luonto- ja vesiliikunta
* katupelit
* tarkkuuslajit, esim. frisbeegolf, golf, keilailu, curling

TYÖTAVAT

Tuntien toteutetaan monipuolisia työtapoja käyttäen: yksilöharjoitteista ryhmätehtäviin. Jotkut lajit käydään läpi esittelymielessä, kun taas keskeisimpiin sisältöihin ja harjoitteisiin varataan enemmän aikaa. Myös projektityyppinen opiskelu on mahdollista, kuten esim. lasketteluretki tai pienimuotoinen vaellus.

ARVIOINTI

Valinnaisen liikunnan opinnot arvioidaan osana liikunnan yhteistä oppimäärää. Arviointi perustuu liikunnan hyvän osaamisen kuvauksiin. 8. luokalla painottuvat aktiivisuus ja yritteliäisyys oppitunneilla, taidollinen kehittyminen, positiivinen asenne liikuntaa kohtaan sekä yhteistyötaidot. 9. luokalla arvioinnissa painotetaan tuntiaktiivisuutta, omatoimista ja vastuullista työskentelyä sekä yhteistoimintaa. Arvioinnin kohteena on perusliikunta- ja lajitaitojen soveltaminen erilaisissa oppimisympäristöissä ja oman fyysisen toimintakyvyn seuranta ja kehittäminen.

**4. VALINNAINEN MUSIIKKI**

TAVOITTEET

8. luokalla valinnaisen musiikin tavoitteena antaa oppilaalle välineet musiikin opiskeluun ja aktiiviseen harrastamiseen kehittämällä oppilaan laulu- ja soittotaitoa. Lisäksi on tavoitteena harjoitella esiintymistä suuressa ryhmässä.

9. luokalla tavoitteena edelleen kehittää oppilaan laulu- ja soittotaitoa. Tavoitteena on myös päästä syventämään niiden musiikin osa-alueiden tuntemusta, joista itse on erityisesti kiinnostunut. Lisäksi on tavoitteena harjoitella esiintymistä pienessä ryhmässä.

SISÄLTÖ

8. luokka

* Laulutaidon kehittäminen laulamalla 1–2-äänisesti kuorossa ja lauluyhtyeessä.
* Soittotaidon kehittäminen, yksi tai useampi soitin: koskettimet, kitara, basso,

       rummut, kantele ja ukulele.

* Tutustuminen eri musiikkityyleihin
* Osallistuminen pieniin esiintymisiin koulun tapahtumissa.
* Omien pienten kappaleiden teko soittimien kanssa tai tietokoneen musiikkiohjelmalla

9. luokka

* Laulutaidon kehittäminen solistina ja kuorossa sekä lauluyhtyeessä 1–3-äänisesti. Mikrofonin käyttöön tottuminen sekä soololaulussa että pienyhtyelaulamisessa.
* Oman soittimen soittotaidon kehittäminen, soolojen soittaminen ja yhteissoittotaidon parantaminen.
* Omien pienten kappaleiden teko soitinten kanssa tai tietokoneen musiikkiohjelmalla

TYÖTAVAT

8. luokalla laulettaessa, soitettaessa, kuunnellessa sekä teoriassa toimitaan koko ryhmä yhdessä. 9. luokalla laulettaessa, soitettaessa, kuunnellessa ja teoriassa toimitaan pääasiassa ryhmässä, mutta myös usein pienryhmässä ja yksin solistina.

ARVIOINTI

Valinnaisen musiikin opinnot arvioidaan osana musiikin yhteistä oppimäärää. Arviointi perustuu musiikin hyvän osaamisen kuvauksiin. 8. luokalla pyritään positiiviseen ja kannustavaan arviointiin. Keskeinen arvioinnin perusta on oppilaan tuntiaktiivisuus, mutta myös kurssiin kuuluva itsearviointi, laulu- ja soittotaidot vaikuttavat arvosanaan. 9. luokalla pyritään positiiviseen ja kannustavaan arviointiin ja pyritään tunnistamaan omia vahvuuksia ja erityisesti kehitettäviä osa-alueita. Keskeinen arvioinnin perusta on edelleen oppilaan tuntiaktiivisuus, mutta myös kurssiin kuuluva itsearviointi, laulu- ja soittotaidot vaikuttavat arvosanaan. Koulun juhlissa ja muissa aktiviteeteissa mukana oleminen osoittaa tuntiaktiivisuutta.

**5. VALINNAINEN KÄSITYÖ, TEKNINEN TYÖ**

TAVOITTEET

Tavoitteena on tarjota innostuksen kipinä oppilaille. Perustyötapojen hallinta, oppilaan oman suunnittelun maksimointi ja mahdollisuus yksilölliseen luovaan toimintaan sekä kiinnostuksen herättäminen teknisiä ammattialoja kohtaan.

SISÄLTÖ

Lyhyt yhteinen harjoitustyöosuus ja sen jälkeen työt valitaan yksin, pareittain tai ryhmissä valmistettavaksi. 8. luokalla suoritetaan kolme hitsausharjoitusta.

TYÖTAVAT

Tekemällä oppiminen, demonstraatiot ja opetustuokiot.

ARVIOINTI

Valinnaisen käsityön opinnot arvioidaan osana käsityön yhteistä oppimäärää. Arviointi perustuu käsityön hyvän osaamisen kuvauksiin. Arvioinnissa huomioidaan koko työprosessin kulku.

**6. VALINNAINEN KÄSITYÖ, TEKSTIILITYÖ**

TAVOITTEET

Valinnaisen tavoitteena on innostaa ja kannustaa oppilaita kokeilemaan monipuolisesti erilaisia käsityön ja muotoilun tekniikoita sekä löytämään omia ilmaisun tapoja kokeilullisesti ja kekseliäästi. Valinnaisessa syvennetään aikaisempia tietoja ja taitoja sekä otetaan kokonaisen käsityön prosessi hallintaan suunnittelusta valmistukseen. Monipuolisten tekniikoiden ja tekemisen lisäksi tekstiilityössä perehdytään muoti-ilmiöihin, vaatesuunnitteluun, käsityöyrittäjyyteen sekä kestävään kehitykseen tuunauksen ja korjaamisen keinoin.

SISÄLTÖ

Valinnaisessa kokeillaan monia erilaisia käsityön tekniikoita kankaan kuvioinnista lankatöihin oppilaan omia mielenkiinnonkohteita mukaillen. Käsityössä syvennetään tietämystä laitteista, välineistä ja materiaaleista. Oppilas toteuttaa ainakin yhden laajemman ompelutyön sekä yhden lankatyön sekä suunnittelemansa projektin. Tämän lisäksi oppilas tutustuu seuraaviin tekniikoihin: ompelu ja kaavoittaminen, neulominen, virkkaaminen, huovutus, kankaanmaalaus, sisustustekstiilit, solmeilut, kudonta, kirjansidonta sekä materiaalin muokkaus.

TYÖTAVAT

Tunneilla työskennellään pääasiassa omien projektien parissa, mutta muutamia töitä tehdään myös ryhmissä ja pareittain. Projektien lisäksi tunneilla tehdään muutamia yhteisiä kokeiluita.

ARVIOINTI

Opinnot arvioidaan osana käsityön yleistä oppimäärää. Arviointi perustuu hyvän arvosanan osaamisen kuvauksiin, jossa painottuvat kokonainen käsityön prosessi, omien vahvuuksien ylläpitäminen sekä kehittymässä olevien taitojen hallinta. Arviointi tukee monipuolista käsityötaidon kehittymistä oppilaiden lähtötasoa huomioiden. Käsitöissä keskeisiä arvioinnin perustoja ovat tuntiaktiivisuus, kokeilullisuus sekä huolellisuus.

**B. PITKÄT SOVELTAVAT VALINNAISAINEET**

Opiskellaan 2 tuntia viikossa 8. ja 9. luokalla. Numeroarviointi, arvioidaan omana oppiaineenaan.

**1. B2 – KIELI, ESPANJA**

TAVOITTEET

* tavallisista arkipäivän tilanteista selviäminen espanjan kielellä
* lyhyiden kirjallisten viestien, esim. kirjeen tai kortin kirjoittaminen
* tärkeimpien rakenteiden hallitseminen

SISÄLTÖ

* käsitellään nuorille läheisiä aihepiirejä kuten kotia, perhettä, koulua, harrastuksia, matkailua

ja ympäristöasioita

* tutustutaan espanjankielisten maiden ihmisiin, tapoihin ja kulttuuriin
* opetellaan espanjan kielen keskeiset rakenteet

TYÖTAVAT

* harjoitellaan espanjan kielen eri osa-alueita opettajajohtoisesti, itsenäisesti, parin kanssa

ja ryhmissä – erityisesti suullista kielitaitoa harjoitellaan

* opetusta elävöitetään oppikirjan lisäksi videoiden, äänitteiden ja lehtien avulla

ARVIOINTI

Numeroarviointi. Kielitaidon osa-alueita arvioidaan mm. kokein. Lisäksi arvioinnissa otetaan huomioon tuntiaktiivisuus, koti- ja projektitöiden suorittaminen.

**2. B2 – KIELI, RANSKA**

TAVOITTEET

Tavoitteena on antaa oppilaalle jokapäiväisen elämän tilanteita varten käyttökelpoinen alkeiskielitaito sekä sellainen alkeiskieliopin hallinta, joka mahdollistaa jatko-opinnot.

SISÄLTÖ

Käsitellään mm. seuraavia aihepiirejä: kodista, ystävistä ja koulusta keskusteleminen, matkustamiseen liittyvää sanastoa, ostosten tekeminen, kahvilassa ja ravintolassa asioiminen, puhelimessa puhuminen ja tapaamisesta sopiminen. Tutustutaan myös ranskankielisten maiden kulttuuriin.

TYÖTAVAT

Harjoitellaan kielitaitoa opettajajohtoisesti, itsenäisesti sekä pari- ja ryhmätyöskentelynä. Ääntämistä ja suullista kielitaitoa pyritään erityisesti harjoittelemaan. Opetusta elävöitetään videoiden, musiikin ja lehtien avulla.

ARVIOINTI

Numeroarviointi. Kielitaidon osa-alueita arvioidaan mm. kokein. Lisäksi arvioinnissa otetaan huomioon tuntiaktiivisuus, koti- ja projektitöiden suorittaminen.

**3. B2 – KIELI, SAKSA**

TAVOITTEET

* tavallisista arkipäivän tilanteista selviäminen saksan kielellä
* lyhyiden kirjallisten viestien, esim. kirjeen tai kortin kirjoittaminen
* tärkeimpien rakenteiden hallitseminen

SISÄLTÖ

* käsitellään nuorille läheisiä aihepiirejä kuten kotia, perhettä, koulua, harrastuksia, matkailua

ja ympäristöasioita

* tutustutaan saksankielisten maiden ihmisiin, tapoihin ja kulttuuriin
* opetellaan saksan kielen keskeiset rakenteet

TYÖTAVAT

* harjoitellaan saksan kielen eri osa-alueita opettajajohtoisesti, itsenäisesti, parin kanssa ja

ryhmissä – erityisesti suullista kielitaitoa harjoitellaan

* opetusta elävöitetään oppikirjan lisäksi videoiden, äänitteiden ja lehtien avulla

ARVIOINTI

Numeroarviointi. Kielitaidon osa-alueita arvioidaan mm. kokein. Lisäksi arvioinnissa otetaan huomioon tuntiaktiivisuus, koti- ja projektitöiden suorittaminen.

**4. B2 – KIELI, VENÄJÄ**

TAVOITTEET

Tavoitteena on arkipäivän tilanteista selviäminen venäjän kielellä.

SISÄLTÖ

Aihepiireinä ovat mm. itsestä, harrastuksista, perheestä ja asumisesta kertominen, koulumaailma, kielitaito, osto-, ja puhelintilanteet, tien kysyminen ja neuvominen. Kehitetään puheen ymmärtämistä ja puhevalmiuksia helpoissa lähiviestintätilanteissa. Lisäksi tutustutaan Venäjän kulttuuriin ja tapoihin.

TYÖTAVAT

Opetus pohjautuu opetusmateriaaliin. Opiskelijoiden yksilöllisyys ja erilaisuus otetaan huomioon. Pari- ja ryhmätyöskentelyn avulla tarjotaan mahdollisuus kielitaidon tehokkaaseen harjoittamiseen. Oppilaiden suullista kielitaitoa aktivoidaan mahdollisimman paljon.

ARVIOINTI

Numeroarviointi. Kielitaidon osa-alueita arvioidaan mm. kokein. Lisäksi arvioinnissa otetaan huomioon tuntiaktiivisuus, koti- ja projektitöiden suorittaminen.

**5. DRAAMAVALINNAINEN**

TAVOITTEET

8. luokalla tavoitteena on tutustua draaman ja teatterin työtapoihin, kokeilla erilaisia toiminnallisia ilmaisun tapoja ja harjoitella esiintymisen taitoja. 9. luokalla tavoitteena on syventää draaman ja ilmaisun taitoja, kokeilla erilaisia teatterin tekemisen menetelmiä.

SISÄLTÖ

8. luokalla seikkaillaan toiminnallisesti monenlaisten tarinoiden ja roolihenkilöiden maailmassa. Draamassa harjoitellaan toisten kanssa yhteistyössä toimimisen, keskittymisen ja esiintymisen taitoja. Improvisoidaan ja tehdään muita teatteri-ilmaisun perusharjoitteita yhdessä ryhmän kanssa ja omalle ryhmälle. Pieniä esityksiä valmistellaan myös erilaisille yleisöille.

9. luokalla harjoitellaan roolityöskentelyä ja tarinan kerrontaa erilaisilla teatterin keinoilla ryhmän omien ideoiden pohjalta. Vahvistetaan improvisaation taitoja. Tutustutaan yhdessä ryhmän kanssa erilaisiin osallistavan teatterin muotoihin ja valmistetaan osallistavia esityksiä erilaisille yleisöille. Tutustutaan teatteriproduktion eri vaiheisiin ja tehdään kokonainen teatteriesitys valitulle yleisölle.

TYÖTAVAT

Draamaopiskelussa omat ideat sekä luova oman kehon ja äänen käyttäminen ovat tärkeitä. Pääosin opiskelu on toiminnallista yhdessä tekemistä. Mediataidot kehittyvät myös, kun harjoituksia ja esityksiä käsikirjoitetaan ja kuvataan. Kokeillaan eri lajeja ja tyylejä. Opiskelu sisältää lisäksi yhteistyötä koulun ulkopuolelle ja vierailuja, esim. tutustumisen Joensuun kaupunginteatteriin.

ARVIOINTI

Numeroarviointi. Arvioinnissa huomioidaan draamataidot, aktiivisuus ja osallistuminen sekä vuorovaikutustaidot. Tuntityöskentelynäytöt ovat keskeinen osa arviointia.

**6. ELEKTRONIIKKA**

TAVOITTEET

Tavallisimpien elektroniikkakomponenttien tunnistaminen, niiden oikeaoppinen käsittely ja asennustekniikka. Huolellisuus ja luova ajattelu. Koteloinnin osalta puuntyöstötekniikka. Aiempi kokemus teknisestä työstä tai elektroniikasta ei ole välttämätön.

SISÄLTÖ

Valmistamme 1–3 elektronista laitetta. Oppilas valitsee ensimmäisen työnsä jälkeen, haluaako hän jatkaa elektronisten laitteiden parissa vai haluaako hän syventyä puu- tai metallitöihin.

TYÖTAVAT

Opimme tekemisen kautta.

ARVIOINTI

Numeroarviointi. Arvioinnissa huomioidaan koko työprosessin kulku. Harjoitustöistä saadut arvosanat ovat osa tätä kokonaisuutta.

**7. EKOLOGINEN KULUTTAJA**

TAVOITTEET

”Ekologisen kuluttajan” -tunneilla vahvistetaan erityisesti oppilaan kuluttajataitojen kehittymistä.

Oppilasta ohjataan selviytymään arkisista ruoanvalmistukseen ja kodinhoitoon liittyvistä tehtävistä sekä tekemään vastuullisia ja ekologisia valintoja. Oppitunneilla vahvistetaan kädentaitoja ja vuorovaikutustaitoja sekä pohditaan omien arkisten valintojen merkitystä.

SISÄLTÖ

Ympäristöystävällinen ja taloudellinen ruoanvalmistus ja kodinhoito, vastuullinen kuluttaminen, yhteistyö- ja neuvottelutaitojen vahvistaminen, kotitaloustöiden suunnittelu, itsenäiseen elämään valmistautuminen.

TYÖTAVAT

Tiedonhankintaa ja käytännöntyöskentelyä ryhmissä, paritöinä ja yksittäin.

ARVIOINTI

Numeroarviointi. Arviointi perustuu kotitalouden tavoitteiden hyvän osaamisen kuvauksiin. Arviointiin vaikuttavat oppilaan käytännön toimintataidot, tiedonhankintataidot sekä yhteistyö- ja vuorovaikutustaidot.

**8. MAILAPELIT JA PALLOILU**

TAVOITTEET

Mailapeli- ja palloilutuntien tavoitteena on välineenhallintataitojen vahvistaminen sekä tuttujen ja vähemmän koulussa pelattavien pelien avulla. Tavoitteena on oppia käyttämään tarkoituksenmukaisesti jo opittua erilaisissa sovellus- ja viitepeleissä. Yhdessä pelaaminen kehittää sosiaalisia taitoja. Palloilu- ja mailapelilajeja laaja esittely takaa, että jokainen voi löytää itseään kiinnostavan lajin, ja mahdollisesti myös elinikäisen harrastuksen. Tunneilla tutustutaan perinteisten lajien lisäksi myös useisiin uusiin lajeihin.

SISÄLTÖ

Vuosisuunnitelma lajeineen tehdään yhdessä oppilaiden kanssa.

Tuntien rungon muodostavat perusliikuntatunneilta tutut lajit:

* jalka-, pesä-, kori- ja lentopallo
* salibandy
* jääpelit (jääkiekko, kaukalopallo, ringette)
* sulkapallo ja tennis

Lisäksi tunneilla tutustutaan hieman erikoisempiin lajeihin kuten esim:

* golf, minigolf
* ultimate, lippupallo, pingis
* norsupallo, kinball
* fastscoop, lacrosse
* katukoris, katusähly
* keilailu
* nuijapallo, kaupunkisota

TYÖTAVAT

Tuntien tavoitteiden toteutuminen edellyttää monipuolisten työtapojen käyttöä. Jotkut lajit käydään läpi esittelymielessä, kun taas keskeisimpiin sisältöihin ja harjoitteisiin varataan enemmän aikaa. Joku tutustumiskerroista voi olla myös omakustanteinen, mutta aina on tarjolla myös maksuton vaihtoehto.

ARVIOINTI

Numeroarviointi. Arviointi suoritetaan opettajan antamalla numeroarvioinnilla, jossa painottuvat aktiivisuus ja yritteliäisyys oppitunneilla, taidollinen kehittyminen, positiivinen asenne liikuntaa kohtaan sekä yhteistyötaidot.

**9. MEDIA**   
   
TAVOITTEET   
Luovat ja hauskat ideat, ryhmässä videoiden keksiminen ja toteuttaminen, medialukutaito, tiedonhankinnan taidot, mediakriittisyys ja sisällön tuottaminen. Media on monialainen oppiaine, josta sinulle on hyötyä kaikissa oppiaineissa.   
   
TYÖTAVAT   
Työtapoina ovat projektit yksin ja ryhmissä iPadien ja muun tekniikan avulla. Oppimisalustana on peda.net., mutta käytämme myös suoratoistopalveluita, nettisivuja, Instagramia, TikTokia ja muita somekanavia. Teemme paljon videoita, ja pääset kiinnostuksesi mukaan joko ohjaamaan, näyttelemään, valokuvaamaan, musisoimaan, editoimaan tai kaikkia näitä! Osa työskentelystä on videoiden katsomista, podcastien kuuntelemista ja netissä olevien tekstien ja kuvien tulkitsemista.   
   
SISÄLTÖ

Tutustumme videokuvaamiseen, käsikirjoittamiseen ja animaatioiden tekemiseen. Analysoimme myös kuvakulmien käyttöä, elokuvakerrontaa ja mainosmaailmaa. Tutkimme myös sosiaalista mediaa, pelejä ja esimerkiksi uutisia.  

ARVIOINTI   
Numeroarviointi. Arviointi perustuu jatkuvaan näyttöön eikä koetta pidetä.

**10. OMAN KEHO HALTUUN LIIKKUEN JA TANSSIEN**

TAVOITTEET

8.luokalla: Tuntien tavoitteena on kehittää peruskestävyyttä, lihaskuntoa ja liikkuvuutta. Tunneilla tehdään paljon kehonhallintaan liittyviä tehtäviä. Tavoitteena on tutustua monipuolisesti kuntoa kehittäviin liikuntamuotoihin ja tanssityyleihin sekä esitellä oman kunnon kehittämisen mahdollisuuksia omassa elinympäristössä. Tunnit tarjoavat mahdollisuuden kehittää ja kartuttaa kehollista ja luovaa ilmaisua, vähentää istumista ja lisätä onnistumisen elämyksiä.

9.luokalla: Oppilas sitoutuu omatoimiseen, tavoitteelliseen ja pitkäjänteiseen oman kunnon kehittämiseen, personal training. Tavoitteena on antaa eväät oppilaan elinikäiseen liikunnan tai tanssin harrastamiseen. Oppilasryhmän toiveiden mukaan tunneilla harjoitetaan erilaisia tanssikoreografioita ja esityksiä.

SISÄLTÖ

Tuntien tarkka sisältö muodostuu osallistujien yhteissuunnittelun tuloksena. Kestävyyttä harjoitellaan erilaisten musiikkiliikunta- ja tanssimuotojen avulla, juoksutyyppisellä harjoittelulla ja pallopeleillä. Lihaskuntoharjoittelu koostuu kuntosalityöskentelystä, kuntopiireistä ja välineillä tehtävästä voimaharjoittelusta. Tunneilla kehitetään liikkuvuutta; pilates, jooga ja venyttely. 9. luokalla seurataan liikkumisen aktiivisuutta liikuntapäiväkirjan avulla. Oppilasta ohjataan kohti terveellistä ruokavaliota. Tanssikerroilla harjoitellaan eri tanssityylien perusaskeleita, tanssitekniikkaa ja koreografioita. Tunneilla tutustutaan oppilaiden mielenkiinnon mukaan esim. street -tansseihin, showtanssiin ja etnisiin tansseihin.

TYÖTAVAT

Tuntien tavoitteiden toteutuminen edellyttää monipuolisten työtapojen oppimista ja käyttöä. Tunneilla tehdään tutustumiskäyntejä liikunta-alan yrityksiin ja erilaisille suorituspaikoille. 9. luokalla oppilasta ohjataan kohti omatoimista liikkumista yksin tai pienryhmissä.

ARVIOINTI

Numeroarviointi. Opettajan antama numeroarviointi perustuu jatkuvaan näyttöön oppitunneilla ja sitä täydennetään arviointikeskustelulla ja itsearvioinnilla. Arvioinnissa painottuvat aktiivinen osallistuminen ja yritteliäisyys, kunnon ja taitojen kehittyminen sekä sitoutuminen pitkäjänteiseen työhön.

**11. KUVATAIDETTA LUOVASTI KOKEILLEN**

TAVOITTEET

Tavoitteenaon perehtyä erityisesti muotoiluun ja rakenteluun käyttäen erilaisia materiaaleja ja tekniikoita. Tavoitteena on kehittää kolmiulotteista hahmottamista ja materiaalien hallintaa. Tavoitteena on kannustaa oppilasta eettiseen ja esteettisen ajatteluun sekä kehittää yhteistyötaitoja. Lisäksi työskentelemme myös piirtäen ja maalaten vähän kokeellisemmalla otteella.

SISÄLLÖT

Oma kuvailmaisu, ympäristö, kestävä kehitys, toiminnallisuus.

TYÖTAVAT

Oma tekeminen, yhteistyöprojektit muiden oppiaineiden kanssa mm. esitysten, juhlien ja tapahtumien toteutuksessa.

ARVIOINTI

Numeroarviointi. Työskentelyn ja tuotosten arviointi.

**C. LYHYET SOVELTAVAT VALINNAISAINEET**

Opiskellaan 2 tuntia viikossa puolen vuoden ajan 8. luokalla. Arvioidaan sanallisesti, omana oppiaineenaan.

**1. IT JA INTERNET**

TAVOITTEET

Oppitunneilla opetellaan tietokoneen ja tabletin erilaisten sovellusten käyttämistä sekä turvallista toimimista tietoverkossa. Tavoitteena on oppia ylläpitämään omia tiedostoja ja käyttämään hyväksi erilaisia pilvitallennuspalveluita. Pyritään ymmärtämään tietoverkon merkitys ja harjoitellaan kriittisyyttä siellä olevaan tietoon ja materiaaliin. Opetellaan etsimään verkosta luotettavaa tietoa ja tutustutaan erilaisiin verkossa oleviin palveluihin. Tutustutaan ohjelmointiin käymällä läpi joitain perusasioita. Herätetään kiinnostusta tieto- ja viestintätekniikkaa kohtaan.

SISÄLTÖ

Tavoitteena on tutustua yleisimpiin työvälineohjelmiin ja niiden tehokkaaseen käyttöön opiskelussa. Oppilas saa monipuolisen kuvan tietokoneen ja tabletin hyötykäytöstä ja kehittää tekstin, tiedon- ja kuvankäsittelyn taitojaan sekä tutustuu laitteen toimintaan ja tietoturvaan. Verkkopalveluissa käydään esimerkiksi Office365, YouTube ja pilvitallennus.

TYÖTAVAT

Opiskelu on itsenäistä tai pienryhmätyöskentelyä tietokoneella tai tabletilla. Tehdään erilaajuisia projektitöitä tai tehtäviä. Oppikirjoja ei käytetä.

ARVIOINTI

Numeroarviointi. Arviointi perustuu jatkuvaan näyttöön, näyttökokeisiin ja tehtyihin tuotoksiin.

**2. KYNÄLLÄ JA PENSSELILLÄ**

TAVOITTEET

Tavoitteena on antaa monipuolista opetusta piirtämisen ja maalauksen tekniikoista. Annetaan mahdollisuus kehittää omaa ilmaisua erityisesti piirtämisessä ja maalaamisessa.

SISÄLTÖ

Oma kuvailmaisu, kuvataiteen tyylit ja historia, kuvataiteen merkitys ympäristössämme ja ajattelussamme.

TYÖTAVAT

Oma tekeminen eri tekniikoin, kuvien tarkastelu ja analysointi.

ARVIOINTI

Numeroarviointi. Työskentelyn ja tuotosten arviointi.

**3. KUNTOA JA VIRKISTYSTÄ LIIKUNNASTA**

TAVOITTEET

Liikuntatuntien tavoitteena on perusliikuntataitojen sekä liikunnan lajitaitojen syventäminen ja soveltaminen.  Ryhmätyöskentelytaidot esim. toisten huomioiminen ja aktivoiminen sekä fair play ovat tärkeitä kehittämisen alueita. Lisäksi tavoitteena on tutustua monipuolisesti kuntoa kehittäviin liikuntamuotoihin ja esitellä liikunnan harrastamisen mahdollisuuksia omassa elinympäristössä. Tunnit tarjoavat mahdollisuuden tyydyttää luontaista liikuntatarvetta, vähentää istumista ja lisätä onnistumisen elämyksiä.

SISÄLTÖ

Tuntien sisällöt suunnitellaan yhdessä oppilaiden kanssa heidän toiveitaan kuunnellen. Lajivalikoimaa pyritään laajentamaan. Tunneilla harjoitellaan monipuolisesti kestävyyttä ja lihaskuntoa: esim. kuntosaliharjoittelun perusteet, crossfit ja hiit –harjoittelu.

TYÖTAVAT

Tuntien tavoitteiden toteutuminen edellyttää monipuolisia työtapoja. Tunneilla tehdään tutustumiskäyntejä liikunta-alan yrityksiin ja erilaisille suorituspaikoille.

ARVIOINTI

Kuntoa ja virkistystä valinnaisaine arvioidaan sanallisesti hyväksytty/hylätty. Hyväksytyn arvosanan saaminen edellyttää aktiivista osallistumista ja yritteliäisyyttä oppitunneilla sekä taidollista edistymistä. Arvioinnin tukena käytetään itse- ja vertaisarviointia.

**4. RUOKAKULTTUURI**

TAVOITTEET

Valinnaisaineen tunneilla paneudutaan niin suomalaiseen kuin kansainväliseenkin ruokakulttuuriin. Oppitunneilla tutustutaan sekä perinteisiin ruoka-aineisiin että nykypäivän uutuuksiin. Perehdytään eri alueiden ruokaperinteeseen monipuolisesti erilaisia tiedonhakumenetelmiä käyttäen. Tutustutaan myös joidenkin vieraiden maiden ruokakulttuureihin niistä tietoa etsien ja ruokaa ja leivonnaisia valmistaen. Tuodaan esille sekä paikallista että kansainvälistä ruoka- ja tapakulttuuria.

SISÄLTÖ

Suomalainen ruokakulttuuri, kansainvälinen ruokakulttuuri, elintarviketuntemus, kattaminen, pöytätavat.

TYÖTAVAT

Tiedonhankintaa ja käytännöntyöskentelyä ryhmissä, paritöinä ja yksittäin, pienimuotoiset retket lähialueella.

ARVIOINTI

Numeroarviointi. Arviointi perustuu kotitalouden tavoitteiden hyvän osaamisen kuvauksiin. Arviointiin vaikuttavat oppilaan käytännön toimintataidot, tiedonhankintataidot sekä yhteistyö- ja vuorovaikutustaidot.

**5. VUOSI YRITTÄJÄNÄ**

TAVOITTEET

Valinnaisaineessa luodaan yksin tai ryhmässä oikealla rahalla toimiva yritys oppilaiden omien kiinnostusten ja taitojen mukaan. Valinnaisainekurssilla opitaan tunnistamaan omia vahvuuksia, talouden hallintaa ja harjoitellaan tärkeitä työelämätaitoja kuten tiimityötä, luovuutta, ongelmanratkaisutaitoja ja vastuunkantoa.

SISÄLTÖ

Vuosi yrittäjänä -valinnaisainekurssilla perustetaan lukuvuoden ajaksi oikealla rahalla toimiva yritys.  
Oppilaat käyvät lukuvuoden aikana läpi kaikki yrityksen vaiheet perustamisesta, markkinoinnista sekä  
toiminnan pyörittämisestä aina lopettamiseen asti. Oppilaan oma yritys voi olla palveluja (*esim. pyöränhuoltoyritys, lastenhoitoyritys*), tai tuotteita (*esim. jäätelöyritys, linnunpönttöyritys*) myyvä yritys. Liikeidean oppilaat keksivät omien vahvuuksien ja taitojen mukaan. Mahdolliset rahalliset tuotot oppilaat saavat itselleen. Valinnaisaineen opiskelun aikana voidaan halutessa osallistua myös kansallisiin kilpailuihin ja tapahtumiin.

TYÖTAVAT

Kurssilla painottuvat ryhmä- ja parityöskentely, ja käytännön työskentely oman projektin parissa oman suunnitelman mukaan. Kurssilla on vierailuja ja retkiä erilaisiin kohteisiin.

ARVIOINTI

Numeroarvionti. Arviointiin vaikuttavat aktiivinen ja tavoitteellinen työskentely projektin eri vaiheissa, yhteistyö- ja vuorovaikutustaidot ja näytöt projektin eri vaiheissa.

**D. LYHYET TAITO- JA TAIDEAINEET**

Opiskellaan 1 tunti viikossa 8. luokalla. Ei anneta erillistä arvosanaa, vaan arvioidaan osana yhteisinä oppiaineina opetettavien taide- ja taitoaineiden oppimääriä.

**1. TERVEELLINEN ARKIRUOKA**

TAVOITTEET

“Terveellinen arkiruoka” -valinnaisaineessa vahvistetaan oppilaan ruoanvalmistustaitoja. Tunneilla ohjataan ja rohkaistaan oppilasta valitsemaan hyviä elintarvikkeita ja valmistetaan erilaisia helppotekoisia välipaloja ja nopeita arkiruokia. Tunneilla paneudutaan terveelliseen ruokavalioon ja pohditaan pienten valintojen merkitystä kokonaisuuden kannalta, lisäksi asioita arvioidaan myös esim. ajankäytön suunnittelun ja organisoinnin ja rationalisoinnin näkökulmasta.

SISÄLTÖ

Nopeatekoisten ruokien ja leivonnaisten valmistaminen, terveellisen ruokavalion haasteet, elintarviketietous, kotitaloustöiden suunnittelu ja aikatauluttaminen.

TYÖTAVAT

Tiedonhankintaa ja käytännöntyöskentelyä ryhmissä, paritöinä ja yksittäin.

ARVIOINTI

Arvioidaan osana kotitalouden yhteistä oppimäärää. Arviointi perustuu kotitalouden tavoitteiden hyvän osaamisen kuvauksiin. Arviointiin vaikuttavat oppilaan käytännön toimintataidot, tiedonhankintataidot sekä yhteistyö- ja vuorovaikutustaidot.

**2. KUVATAIDETTA JA VIESTINTÄÄ**

TAVOITTEET

Tavoitteena on tutustua kuvataiteen keinoin kuvalliseen viestintään. Syvennämme tietoja ja taitoja kuvataiteen ilmaisussa eri työskentelymenetelmin ja välinein. Teemme yhteistyötä myös muiden oppiaineiden kanssa. Tavoitteena on ymmärtää paremmin kuvaa ja kehittää kuvanlukutaitoa.

SISÄLTÖ

Sisältöalueina on mm. piirtäminen ja maalaaminen eri tekniikoin, valokuvaus, digitaalinen kuvan tekeminen, sarjakuva, animaatio ja ympäristön kuvakieli.

TYÖTAVAT

Itsenäinen työskentely, kuvien tarkastelu ja analysointi.

ARVIOINTI

Arvioidaan osana kuvataiteen yhteistä oppimäärää. Työskentelyn ja tuotosten arviointi.

**3. SPORT MIX**

TAVOITTEET

Toiminnan tavoitteena on liikkua sykettä nostaen, hengästyä ja hikoillen. Tunnit tarjoavat mahdollisuuden tyydyttää luontaista liikuntatarvetta, vähentää istumista ja lisätä liikuntaa koulupäivään.

SISÄLTÖ

Tunnin sisällöt suunnitellaan yhdessä oppilaiden kanssa heidän toiveitaan kuunnellen. Tehokas liikunta sisältää paljon pelaamista ja lihaskuntoharjoittelua.

TYÖTAVAT

Työskentely tapahtuu pääsääntöisesti koulun liikuntatiloissa. Tuntien tavoitteiden toteutuminen edellyttää monipuolisten työtapojen oppimista ja käyttöä.

ARVIOINTI

Arvioidaan osana liikunnan yhteistä oppimäärää. Arvioinnissa painottuvat aktiivinen osallistuminen, yritteliäisyys ja tehokas työskentely oppitunneilla. Tavoitteiden suuntaisen toiminnan edellytyksenä on motivoitunut ja omaehtoinen työskentely.

**4. TEKNISEN KÄSITYÖN LYHYTKURSSI**

TAVOITTEET

Innostuneisuus. Antaa mahdollisuus oppilaille syventää tietotaitoaan ja valita entistä haastavampia työkokonaisuuksia sekä harrastuneisuuden mukaan valita joitakin eritystekniikoita.

SISÄLTÖ

Oppilaat valitsevat itse omat työnsä oman harrastuneisuutensa mukaan.

TYÖTAVAT

Tekemällä oppiminen, demonstraatiot ja opetustuokiot.

ARVIOINTI

Arvioidaan osana käsityön yhteistä oppimäärää. Arvioinnissa huomioidaan koko työprosessin kulku. Harjoitustöistä saadut arvosanat ovat vain osa tätä kokonaisuutta.

**5. LUOVA TEKSTIILITYÖ**

TAVOITTEET

Valinnaisaineen tavoitteena on syventää oppilaan kädentaidollista osaamista käsityön pehmeiden materiaalien osalta. Tämän lisäksi tarkoituksena on kehittää itseilmaisua sekä ideointi- ja ongelmanratkaisukykyä. Tärkeimmässä roolissa on kuitenkin itse tekeminen ja tekemisen ilo.

SISÄLTÖ

Ideoi, suunnittele ja toteuta unelmasi sekä ilmaise itseäsi pehmeiden materiaalien avulla! Valinnaisessa tutustutaan monipuolisesti tekstiilityön tekniikoihin aiempaa tietoa ja taitoa hyödyntäen oman kiinnostuksen kohteen mukaan.

TYÖTAVAT

Käsityön pehmeiden materiaalien erikoistekniikat, kuten huovutus, ompelu, kankaanpainanta ja värjäys, lankatyöt, kirjansidonta, kudonta, korumuotoilu, kynttilöiden valmistaminen ja askartelu.

ARVIOINTI

Arvioidaan osana käsityön yhteistä oppimäärää.

**6. KUORO- JA SOLISTILAULU**

TAVOITTEET

Kehittää omaa lauluääntä laulamalla yhdessä muiden kanssa, tutustua kuoro-ohjelmistoon sekä kehittää omaa esiintymistaitoaan.

SISÄLLÖT

* Kehitetään omaa lauluääntä ja taitoa laulaa äänissä
* Opetellaan moniäänistä lauluohjelmistoa monipuolisesti
* Opetellaan laulamaan yksin solistina
* Kehitetään omaa esiintymistaitoa sekä soololaulajana että kuorolaulajana

TYÖTAVAT

* Kehitetään omaa lauluääntä monipuolisilla äänenmuodostusharjoituksilla
* Harjoitellaan yksin laulamista pianon ja yhtyeen säestämänä
* Opetellaan mikrofonilaulun periaatteet
* Opetellaan laulamaan 2-3 äänisiä kuorolauluja
* Totutaan esiintymiseen sekä solistina että kuorolaulajana

ARVIOINTI

Arvioidaan osana musiikin yhteistä oppimäärää. Aktiivisuus tuntityöskentelyssä.